***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk 9-17/2015.

***Jegyzőkönyv***

***Készült***: Nóráp Község Önkormányzat képviselő-testülete 2015. december 14-én 19.00 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak:***  Stankovics Ferenc polgármester

Pintér Sándorné alpolgármester

Englert Zoltán képviselő

Molnár József képviselő (4 fő)

Tanácskozási joggal részt vett: Kissné Szántó Mária aljegyző

(jelenléti ív a jkv. 1. melléklete)

**Stankovics Ferenc polgármester** köszöntötte a képviselőket, Megállapította, hogy az 5 fő képviselőből 4 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően:

(meghívó a jkv. 2. melléklete)

**Napirend**

1.) Beszámoló az önkormányzat 2015. évi társulási tevékenységéről, és lakókörnyezet állapotáról

2.) Telenor Állomás létesítésére ajánlat

3.) Karácsonyi csomag

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Beszámoló az önkormányzat 2015.évi társulási tevékenységéről, és a lakókörnyezet állapotáról**

**Előadó: Stankovics Ferenc polgármester**

**Stankovics Ferenc polgármester** megállapította, hogy az előterjesztést a meghívóval együtt kézhez kapták. (Jkv. 3. melléklete) Kérte a hozzászólásokat.

Hozzászólás nem volt, a polgármester kérte a képviselőket a szavazásra:

Nóráp község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**46/2015.(XII.14.) KT határozat**

Nóráp község Önkormányzat Képviselő-testülete az önkormányzat társulási tevékenységéről és a környezet állapotáról szóló beszámolót az előterjesztés szerint elfogadja.

**2.) Telenor Állomás létesítésére ajánlat**

**Előadó: Stankovics Ferenc polgármester**

**Stankovics Ferenc polgármester**  megállapította, hogy a képviselők a Telenor ajánlatát az állomás létesítésére a meghívóval együtt kézhez kapták. (jkv. 4. melléklete) Szóbeli kiegészítésként elmondta, hogy kb. 1 hónapja az ajánlatot küldő a helyszínen megtekintette a területet, s előzetes számításuk szerint a terület megfelelő az állomás létesítésére. Kérte a véleményeket.

A képviselők egyhangulag támogatták a javaslatot az állomás létesítésére, az évi 400 ezer forint bevétel sokat jelentene.

A polgármester kérte a képviselőket a szavazásra:

Nóráp Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**47/2015. (XII.14.) KT határozat**

Nóráp Község Önkormányzat Képviselő-testülete hozzájárul, hogy az önkormányzat tulajdonát képező Nóráp 045/15 hrsz-ú ingatlanon Telenor távközlési állomás épüljön.

Az állomás kiépítéséhez szükséges kb. 150-200 m2 területet a Telenor Magyarország Zrt részére bérbeadja.

Az ajánlatban szereplő bérleti díjjal egyetért.

Felkéri a képviselő-testület a polgármestert, hogy az ajánlatot küldő MetalCom Távközlési és Rendszerintegrációs Kft-t ér- tesítse.

Felelős: polgármester

Határidő: 2015. december 18.

**3.) Karácsonyi csomag**

**Előadó: Stankovics Ferenc polgármester**

**Stankovics Ferenc polgármester** szóbeli előterjesztésben javasolta a képviselő-testületnek, hogy a faluban élő családok részére karácsonyra 1 csomag szaloncukrot és egy csomag kávét adjanak. A csomagokat a helyi vegyesboltban rendelné meg.

A képviselők a javaslattal egyetértettek.

Nóráp község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**48/2015. (XII.14.) KT határozat**

Nóráp község Önkormányzat Képviselő-testülete elha- tározza, hogy karácsonyra a faluban élő családok szá- mára ajándokcsomagot biztosít: szaloncukor és kávé.

Felkéri a képviselő-testület a polgármestert, hogy az ajándékcsomagok megrendeléséről gondoskodjon.

**Felelős:** polgármester

**Határidő:** 2015. december 21.

Több napirend, hozzászólás nem volt, a polgármester a képviselő-testület nyilvános ülését 19.45 órakor bezárta.

***k.m.f.***

Stankovics Ferenc Bóka Istvánné

polgármester jegyző